Իսկ ի՞նչ է իրենից ենթադրում «խտրականությունը»: Իմ կարծիքով՝ դա նույն պիտակավորման երևույթն է, որը ստիպում է աշխարհին որևէ հատուկ վերաբերմունք ցուցաբերել որոշ մարդկանց նկատմամբ: Բայց իրականում մարդկանց պետք է դիտել որպես անհատականություն և գնահատել միայն իրենց հատուկ ներքին հատկանիշներով: Դատել մարդուն ըստ մաշկի գույնի նույնն է, ինչ դատել մարդուն ըստ իր հագուստի կամ իր մեքենայի, բայց չէ՞ որ հագուստը, մեքենան կամ արտաքին տեսքը չեն կարևոր, այլ այն ինչ մարդու ներսում է: Բայց ո՞ւմ է պետք մաշկի գույնը, ազգությունը կամ գույքային դրությունը, երբ անձն օժտված է բացառիկ հմտություններով, ունակություններով կամ պարզապես մարդկային արժեքներով: